**Príloha č. 3 Návrh Zmluvy**

**KÚPNA ZMLUVA č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 a nasl. zákona NR SR č. 513/1991 Zb. (Obchodného zákonníka) v znení neskorších predpisov

**Čl. 1**

**Zmluvné strany**

* 1. **Kupujúci:**

###### Obchodné meno: Univerzitná nemocnica Martin

Sídlo: Kollárova 2, 036 59 Martin

V zastúpení: MUDr. Peter Durný, PhD., MPH – riaditeľ

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: IBAN SK84 8180 0000 0070 0028 1377

BIC/SWIFT: SPSRSKBAXXX

(ďalej len kupujúci)

**Predávajúci :**

Obchodné meno: .............................................

Sídlo: .............................................

V zastúpení: .............................................

IČO: .............................................

DIČ: .............................................

IČ DPH: .............................................

Bankové spojenie: .............................................

Číslo účtu: .............................................

IBAN: .............................................

BIC/SWIFT: .............................................

Zápis v Obchodnom registri Okresného súdu ..............., oddiel ..............., vložka č. ...............

*Uviesť údaj, či zhotoviteľ je alebo nie je platcom DPH.*

(ďalej len predávajúci)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

* 1. Zmluvné strany uzatvárajú zmluvu na dodávku predmetu zmluvy ,,Potraviny: Sterilizované ovocie a zelenina“ (ďalej len „zmluva“), ktorej obstaranie je v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 2**

**Predmet zmluvy**

2.1 Predávajúci sa zaväzuje, že v súlade s Výzvou na predkladanie ponúk verejného obstarávania s názvom „Potraviny: Sterilizované ovocie a zelenina“ a za podmienok dohodnutých v tejto zmluve, vo vlastnom mene a na vlastnú zodpovednosť dodá kupujúcemu sterilizované ovocie a zeleninu vrátane dovozu do miesta dodania pre Univerzitnú nemocnicu Martin, ktorých špecifikácia je obsiahnutá v Prílohe č. 1 tejto zmluvy – Špecifikácia a cenník, ktorá je jej neoddeliteľnou súčasťou (ďalej len „predmet zmluvy“ alebo „tovar“).

2.2 Predávajúci sa touto zmluvou zaväzuje dodávať kupujúcemu tovar podľa ods. 2.1 tohto článku zmluvy a kupujúci sa zaväzuje tovar prevziať a zaplatiť zaň dohodnutú kúpnu cenu.

**Čl. 3**

**Termín dodania tovaru**

3.1 Predávajúci sa zaväzuje dodať tovar v požadovanom množstve do .......... hodín *(doplní uchádzač – najneskôr však do 48 hodín)* odo dňa prijatia záväznej objednávky v súlade s Čl. 4 tejto zmluvy.

Predávajúci sa zaväzuje, že splní dodávku tovaru na základe objednávky kupujúceho riadne a včas v dohodnutom termíne v zmysle tohto článku a zároveň sa predávajúci zaväzuje, že dodanie tovaru v dohodnutej lehote nebude podmieňovať inými skutočnosťami. V prípade, že to nie je schopný splniť, oboznámi o tom kupujúceho minimálne 24 hod. pred termínom dodania do 8,00 hod. na tel. číslo +421/918 631 948.

3.2 Prípadné zmeny zo strany kupujúceho v množstve, kvalite, druhu alebo termíne dodávky už objednaných tovarov, kupujúci oznámi predávajúcemu telefonicky minimálne 24 hod. pred termínom dodania na tel. číslo predávajúceho: ...............(doplní uchádzač).

3.3 V prípade, ak predávajúci nemôže dodať požadovaný tovar v lehote podľa ods. 3.1 tohto článku zmluvy, je povinný oznámiť túto skutočnosť kupujúcemu s uvedením dôvodov, ktoré neumožnili predávajúcemu dodať tovar včas a spolu s predpokladaným termínom dodania a požiadať kupujúceho o predĺženie termínu dodania tovaru. V prípade, že kupujúci oznámi predávajúcemu, že s predĺžením termínu dodania tovaru nesúhlasí, objednávka na dodanie tovaru sa ruší. Ak kupujúci vysloví súhlas s predĺžením termínu dodania tovaru, je predávajúci povinný dodať tovar ihneď po tom ako odpadol dôvod jeho nedodania v určenom termíne.

3.4 Ak predávajúci nebude schopný, z dôvodu okolností na jeho strane, dodať tovar podľa priebežnej objednávky, kupujúci si vyhradzuje právo zabezpečiť tovar zodpovedajúcej kvality od iného predávajúceho a v množstve nevyhnutnom na pokrytie jeho časovej potreby a za cenu najvýhodnejšej ponuky na trhu.

**Čl. 4**

**Spôsob objednávania tovaru**

4.1 Predávajúci dodá kupujúcemu tovar na základe predloženia písomnej, faxovej alebo e-mailovej objednávky kupujúceho.

4.2 V objednávke kupujúci uvedie druh tovaru, ktorý má byť dodaný, a jeho požadované množstvo a termín dodania.

4.3 Predložením objednávky sa rozumie jej doručenie na adresu predávajúceho písomne, faxom, e-mailom v pracovných dňoch v čase od 7.00 hod. do 15.00 hod.

**Čl. 5**

**Množstvo tovaru**

5.1 Skutočné požadované množstvá kupujúci upresní priebežne podľa skutočných potrieb a finančných možností v záväzných objednávkach.

5.2 Kupujúci si vyhradzuje právo zmeniť zazmluvnené množstvo tovaru, ktoré môže byť nižšie ako množstvo tovaru uvedené v Prílohe č. 1 kúpnej zmluvy – Špecifikácia a cenník, pri zachovaní jednotkovej ceny.

**Čl. 6**

**Miesto a spôsob dodania tovaru**

6.1 Miestom dodania tovaru je: Univerzitná nemocnica Martin, Oddelenie liečebnej výživy a stravovania, Kollárova 2, 036 59 Martin, Slovenská republika.

6.2 Predávajúci je povinný dodať kupujúcemu tovar v mieste dodania tovaru v pracovných dňoch v čase od 6.00 hod. do 10.00 hod.

6.3 Predávajúci (resp. posádka vozidla predávajúceho) odovzdá objednaný tovar zodpovedným pracovníkom (skladníkom) kupujúceho, ktorí ho prevezmú na základe dodacieho listu vystaveného predávajúcim.

6.4 Prevzatie tovaru potvrdí kupujúci predávajúcemu na dodacom liste pri uskutočnení dodávky podpisom a odtlačkom pečiatky kupujúceho len ak bude dodávka zhodná s obsahom objednávky kupujúceho.

6.5 Predávajúci v dodacom liste ako prílohe k faktúre vyznačí najmä množstvo a druh tovaru, jednotkovú cenu, DPH a dobu použiteľnosti tovaru.

6.6 Ak sú výrobky balené, sú balené len v obaloch, ktoré neovplyvňujú kvalitu výrobku a chránia ich pred nežiadúcimi vonkajšími vplyvmi. Dodávaný tovar, ktorý bude balený v obale, musí byť označený v štátnom jazyku s min. údajmi (názov výrobku, obchodné meno výrobcu, hmotnosť výrobku, dátum spotreby, spôsob skladovania, zoznam zložiek vo výrobku) v súlade s Potravinovým kódexom SR a so zákonom č. 152/1995 Z. z. o potravinách a so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

Balenie tovaru musí zodpovedať obvyklému spôsobu balenia tak, aby nedošlo k poškodeniu tovaru počas jeho prepravy. Použité obaly sú určené na jednorazové použitie

6.7 Pri plnení tejto zmluvy sa Predávajúci zaväzuje dodržiavať príslušné všeobecne záväzné právne predpisy platné na území SR, hygienické a technické normy. Predávajúci zodpovedá za kvalitu tovaru, ktorá musí byť v súlade s Potravinovým kódexom SR, so zákonom NR SR č. 152/1995 Z. z. o potravinách v znení neskorších predpisov a s ostatnými všeobecne záväznými právnymi predpismi platnými na území SR. V prípade preukázaného porušenia všeobecne záväzných právnych predpisov platných na území SR, týkajúcich sa zabezpečenia bezpečnosti potravín zo strany Predávajúceho a prípadného zistenia tohto porušenia zo strany kontrolného orgánu, preberá Predávajúci na seba všetky náklady súvisiace s prípadným sankčným postihom Kupujúceho kontrolným orgánom.

6.8 Kvalita tovaru musí zodpovedať príslušnej štátnej norme alebo vnútropodnikovej norme, tovar musí byť zdravotne a hygienicky nezávadný, v I. akostnej triede. Tovar musí byť dodaný čerstvý, nepoškodený, bez akýchkoľvek viditeľných známok mechanického poškodenia alebo kontaminácie, najmä bez cudzích látok, bez cudzieho pachu alebo chuti.

6.9 Doprava do miesta plnenia musí byť vykonaná prepravnými prostriedkami, ktoré musia byť spôsobilé na prepravu skaziteľných potravín a hygienicky spôsobilé na prepravu surovín a potravín v súlade s príslušnými legislatívnymi a hygienickými predpismi Slovenskej republiky, v kvalite podľa technických podmienok prevozu potravín v súlade s Potravinovým kódexom SR.

6.10 Predávajúci je povinný pri dodaní tovaru dodržiavať hygienické zásady a predpisy na prepravu, skladovanie a manipuláciu s predmetom zmluvy v zmysle platnej legislatívy tak, aby sa zachovala jeho zdravotná a hygienická nezávadnosť a kvalita.

**Čl. 7**

**Kúpna cena**

7.1 Ceny tovaru sú uvedené v eurách v súlade s ustanoveniami zákona č. 18/1996 Z. z. o cenách, v znení neskorších predpisov a jeho vykonávajúcej vyhlášky. Ceny tovaru sú uvedené v Prílohe č. 1 tejto zmluvy – Špecifikácia a cenník, ktorá je neoddeliteľnou súčasťou tejto zmluvy. V cene je zahrnutá DPH v súlade s platnými predpismi, doprava do miesta určenia, obchodná prirážka, balenie, clo a ostatné odvody v krajine kupujúceho.

7.2 Zmenu ceny z dôvodu zmien dovozných podmienok stanovených zákonom, kedy by bol dovoz tovaru zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.

7.3 Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú k nasledovnému:

V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

7.4 V prípade, ak predávajúci nie je schopný poskytnúť alebo neposkytne kupujúcemu dodatočnú zľavu podľa bodu 7.3 tohto článku, je kupujúci oprávnený podať výpoveď zo zmluvy. V tomto prípade je výpovedná  lehota 1 mesiac, pričom výpovedná lehota začína plynúť od jej doručenia predávajúcemu.

**Čl. 8**

**Platobné podmienky a fakturácia**

8.1 Platby za tovar je kupujúci povinný realizovať priebežne podľa dodávok tovaru v zmysle tejto zmluvy.

8.2 Predávajúci berie na vedomie, že kupujúci neposkytuje preddavok na plnenie predmetu zmluvy.

8.3 Kupujúci je povinný zaplatiť predávajúcemu za dodaný tovar kúpnu cenu vypočítanú podľa cenníka uvedeného v Prílohe č. 1 tejto zmluvy – špecifikácia a cenník na základe faktúry, ktorú predávajúci vystaví po každej dodávke tovaru.

8.4 Predávajúci je oprávnený vystaviť faktúru najskôr v deň odovzdania tovaru kupujúcemu. Predávajúci je povinný vystaviť faktúru za dodávku tovaru do pätnástich dní odo dňa jeho riadneho dodania, najneskôr však do piateho pracovného dňa v mesiaci, nasledujúceho po mesiaci, v ktorom bol tovar riadne dodaný.

8.5 Faktúra musí obsahovať náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov, a to najmä:

8.5.1 označenie predávajúceho a kupujúceho - adresa, sídlo, IČO, DIČ, IČ DPH (a údaje podľa §3a Obchodného zákonníka)

8.5.2 číslo faktúry, číslo zmluvy

8.5.3 dátum vystavenia, dátum zdaniteľného plnenia, dátum splatnosti

8.5.4 označenie peňažného ústavu, číslo účtu predávajúceho a kupujúceho, IBAN, SWIFT

8.5.5 druh tovaru, mernú jednotku a množstvo,

8.5.6 jednotkovú cenu tovaru bez DPH,

8.5.7 celkovú cenu bez DPH,

8.5.8 sadzbu DPH a výšku DPH,

8.5.9 celkovú fakturovanú sumu s DPH,

8.5.10 pečiatku a podpis oprávnenej osoby.

8.6 V prípade, že faktúra nebude obsahovať náležitosti uvedené v bode 8.5 tohto článku zmluvy, kupujúci je oprávnený vrátiť ju predávajúcemu na doplnenie alebo opravu. V takomto prípade plynie lehota splatnosti odo dňa doručenia opravenej alebo doplnenej faktúry kupujúcemu.

8.7 Splatnosť faktúr je do 60 dní od doručenia faktúry. V pochybnostiach sa má za to, že faktúra bola doručená na 3. deň od jej odoslania predávajúcim.

8.8 Dátumom úhrady je dátum pripísania fakturovanej čiastky na účet predávajúceho, pokiaľ sa zmluvné strany nedohodnú inak.

**Čl. 9**

**Reklamácia tovaru**

9.1 Predávajúci je povinný dodať kupujúcemu tovar v množstve a akosti podľa podmienok stanovených v tejto zmluve a súťažných podkladoch, ktorý je spôsobilý na riadne užívanie.

9.2 V prípade, ak tovar má zjavné vady, kupujúci neprevezme tovar so zjavnými vadami. Pri zistení skrytých vád môže kupujúci reklamovať dodaný tovar u predávajúceho písomne počas záručnej doby tovaru, ktorá je uvedená na dodacom liste, alebo obale tovaru. Tovar, u ktorého sa po jeho prevzatí zistí, že je počas záručnej doby nepoužiteľný na konzumáciu, bude vrátený predávajúcemu na jeho náklady. Na takýto tovar vystaví predávajúci kupujúcemu dobropis do 10 dní od oznámenia kupujúceho o vrátení tovaru.

9.3 Zistené vady v druhu a kvalite je kupujúci oprávnený reklamovať ihneď pri preberaní tovaru.

9.4 Predávajúci je povinný na vlastné náklady v najkratšom možnom termíne, najneskôr do 24 hodín od uplatnenia oprávnenej reklamácie kupujúceho dodať nový tovar.

**Čl. 10**

**Záručná doba – zodpovednosť za vady**

10.1 Predávajúci ručí za kvalitu tovaru po celú dobu použiteľnosti (záručnej lehoty) vyznačenej na obale, okrem prípadu poškodenia tovaru zapríčineného kupujúcim.

V prípade, ak predávajúci prekročí uvedenú lehotu, má kupujúci právo tovar vrátiť.

10.2 Záruka sa nevzťahuje najmä na vady spôsobené kupujúcim alebo inými osobami, ktorým umožnil prístup k tovaru, neodbornou manipuláciou s tovarom alebo nedodržaním pokynov na jeho skladovanie.

10.3 Balenie tovaru musí zodpovedať predpísanému spôsobu, určenému na uchovanie a ochranu tovaru.

**Čl. 11**

**Trvanie zmluvy a skončenie zmluvy**

11.1 Kupujúci zabezpečí bezproblémový vstup vozidla predávajúcemu na miesto dodania tovaru.

11.2 Táto Zmluva sa uzatvára na dobu určitú a to na dobu 12 mesiacov odo dňa účinnosti zmluvy alebo do vyčerpania finančného limitu uvedeného v prílohe č. 1 tejto zmluvy podľa toho, ktorá z týchto skutočností nastane skôr.

11.3 Táto Zmluva zaniká:

11.3.1 písomnou dohodou zmluvných strán ku dňu podpisu dohody alebo k inému dňu, na ktorom sa zmluvné strany dohodnú;

11.3.2 odstúpením z dôvodov upravených v zákone alebo v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy;

11.3.3 písomnou výpoveďou aj bez uvedenia dôvodu.

11.4 Predávajúci je oprávnený od tejto zmluvy odstúpiť v prípadoch uvedených v zákone a vtedy, ak kupujúci neprevezme včas a riadne poskytnuté plnenie. V prípade odstúpenia od zmluvy zo strany predávajúceho z dôvodu, že kupujúci neprevzal včas a riadne poskytnuté plnenie, má predávajúci nárok na úhradu účelne vynaložených nákladov.

11.5 Kupujúci je oprávnený odstúpiť od zmluvy v prípadoch uvedených v zákone a vtedy, ak predávajúci opakovane (minimálne 3krát) nedodá kupujúcemu tovar podľa Prílohy č. 1 – Špecifikácia a cenník v lehote podľa Čl. 3 tejto zmluvy, alebo dodávka má podstatné vady.

* 1. Kupujúci je tiež oprávnený okamžite odstúpiť od zmluvy:

11.6.1 ak predávajúci, jeho subdodávatelia a subdodávatelia podľa osobitného predpisu neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,

* + 1. ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa Čl. 13 bodu 13.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,
    2. ak v súlade so zákonom č. 315/2016 Z. z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa čl. 12 bodu 12.4 tejto zmluvy,
    3. ak sa po uzavretí zmluvy stala konečným užívateľom výhod predávajúceho, jeho subdodávateľa alebo subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá,
    4. v ďalších prípadoch uvedených v zákone č. 343/2015 Z. z. o verejnom obstarávaní.

Vyššie uvedené ustanovenia bodov 11.6.1 až 11.6.4 je kupujúci oprávnený využiť v prípade, ak predávajúci resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z. z..

11.7 Odstúpením od zmluvy nezaniká povinnosť kupujúceho zaplatiť za už dodaný tovar.

11.8 V prípade skončenia tejto zmluvy výpoveďou podľa bodu 11.3.3 tohto článku skončí zmluva uplynutím výpovednej doby, ktorá je rovnaká pre predávajúceho aj kupujúceho a je jeden mesiac, pričom výpovedná doba začína plynúť v prvý deň kalendárneho mesiaca nasledujúceho po doručení výpovede s výnimkou výpovede podľa čl. 7 bodu 7.4 tejto zmluvy.

11.9 Ukončenie zmluvy môže nastať odstúpením od zmluvy pre podstatné porušenie zmluvných podmienok.

11.10 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

**Čl. 12**

**Pokuty a penále**

12.1 V prípade, že predávajúci nedodrží termín dodania podľa Čl. 3 bodu 3.1 tejto zmluvy, je kupujúci oprávnený uplatniť si zmluvnú pokutu vo výške 0,05 % z ceny nedodaného predmetu plnenia za každý deň omeškania.

12.2 Ak je kupujúci v omeškaní s platením kúpnej ceny za tovar v lehote podľa bodu 8.7 tejto zmluvy, je predávajúci oprávnený uplatniť si úrok z omeškania z nezaplatenej sumy v súlade s ust.  nariadenia vlády č. 21/2013 Z. z. v platnom znení.

12.3 Ak si subdodávatelia predávajúceho podľa Čl. 13 tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

12.4 Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z. z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa čl. 11 bodu 11.6.3 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

12.5 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z. z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

12.6 Ustanovenia 12.3, 12.4, 12.5 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z. z..

12.7 Splnením záväzku predávajúceho zaplatiť kupujúcemu zmluvnú pokutu nezaniká povinnosť predávajúceho, ktorej plnenie je zabezpečené dohodou o zmluvnej pokute. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenia o zmluvnej pokute zostávajú v platnosti aj po uplynutí platnosti tejto zmluvy.

* 1. Zmluvné strany sa dohodli, že predávajúci neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je predávajúci povinný uhradiť kupujúcemu zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Čl. 13**

**Subdodávatelia a osobitné povinnosti predávajúceho**

13.1 Predávajúci pri plnení predmetu zmluvy špecifikovaného v Čl. 2 tejto zmluvy využije subdodávateľov uvedených v prílohe č. 2 tejto zmluvy – Zoznam subdodávateľov.

13.2 K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 13.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 13.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení.

13.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

13.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

13.5 Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z. z. v platnom znení.

13.6 V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. 14**

**Záverečné ustanovenia**

14.1 Právne vzťahy touto Zmluvou priamo neupravené sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.

14.2 Táto Zmluva môže byť doplnená alebo zmenená len na základe písomného dodatku podpísaného oboma zmluvnými stranami.

14.3 Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

14.4 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

14.5 Zmluva je vyhotovená v štyroch vyhotoveniach, pričom pre každé vyhotovenie zmluvy zmluvné strany prehlasujú za originál, z ktorých po podpise sú dve určené pre kupujúceho a dve pre predávajúceho.

14.6 Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

14.7 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

14.8 Predávajúci súhlasí so zverejnením zmluvy v Centrálnom registri zmlúv na portáli Úradu vlády SR v plnom rozsahu.

**Prílohy :**

Príloha č. 1 kúpnej zmluvy – Špecifikácia a cenník

Príloha č. 2 kúpnej zmluvy – Zoznam subdodávateľov

V Martine, dňa: ........................................ V ................... dňa: ..............................

**Za kupujúceho: Za predávajúceho:**

MUDr. Peter Durný, PhD., MPH Meno: ...................................................

riaditeľ UNM Funkcia: .................................................

Podpis:..................................................... Podpis: ...................................................

Predmet zákazky: Sterilizované ovocie a zelenina

**Príloha č. 1 kúpnej zmluvy - Špecifikácia a cenník**

|  |  |  |  |  |  |  |
| --- | --- | --- | --- | --- | --- | --- |
| **Por. č.** | **Názov tovaru** | **Merná jednotka** | **Predpoklad. množstvo v kg** | **Jednotková cena (za 1 kg) v € bez DPH** | **Sadzba DPH v %** | **Celková cena za položku v € bez DPH** |
|  | Kôpor sterilizovaný (bal. 0,2 - 0,9 kg) | kg | 100 | x | x | x |
|  | Fazuľové struky steril. (bal. 2,6 - 3,6 kg) | kg | 500 | x | x | x |
|  | Fazuľové struky steril. (bal. 0,6 - 0,9 kg) | kg | 450 | x | x | x |
|  | Kompót ananásový kúsky/plátky (bal. 0,2 - 0,9 kg) | kg | 200 | x | x | x |
|  | Kompót broskyňový polený (bal. 2,5 - 3,6 kg) | kg | 4000 | x | x | x |
|  | Kompót broskyňový polený (bal. 0,5 - 0,9 kg) | kg | 3500 | x | x | x |
|  | Kompót marhuľový polený (bal. 2,5 - 3,6 kg) | kg | 1000 | x | x | x |
|  | Kompót čerešňový bez kôstiek (bal. 2,5 -3,6 kg) | kg | 1000 | x | x | x |
|  | Kompót čerešňový bez kôstiek (bal. 0,6 - 0,9 kg) | kg | 1000 | x | x | x |
|  | Kompót čučoriedkový (bal. 0,3 - 0,7kg) | kg | 60 | x | x | x |
|  | Kompót hroznový (bal. 2,6 - 3,6 kg) | kg | 500 | x | x | x |
|  | Kompót hruškový lúpaný, delený (bal. 2,6 - 3,6 kg) | kg | 500 | x | x | x |
|  | Kompót jablkový lúpaný, delený (bal. 2,6 - 3,6 kg) | kg | 2000 | x | x | x |
|  | Kompót jablkový lúpaný, delený (bal. 0,6 - 0,9 kg) | kg | 2000 | x | x | x |
|  | Kompót jahodový (bal. 2,6 - 3,6 kg) | kg | 200 | x | x | x |
|  | Kompót jahodový (bal. 0,4 - 0,9 kg) | kg | 60 | x | x | x |
|  | Kompót višňový bez kôstiek (bal. 0,9 - 3,6 kg) | kg | 1000 | x | x | x |
|  | Kompót slivkový polený bez kôstiek (bal. 0,6 - 0,9 kg) | kg | 2500 | x | x | x |
|  | Kompót slivkový polený bez kôstiek (bal. 2,6 - 3,6 kg) | kg | 2500 | x | x | x |
|  | Červená repa kocky/rezance (bal. 2,6 - 3,6 kg) | kg | 5800 | x | x | x |
|  | Čalamáda (bal. 2,6 - 3,6 kg) | kg | 2000 | x | x | x |
|  | Fazuľa červená steril. (bal. 0,3 - 0,7 kg) | kg | 300 | x | x | x |
|  | Feferóny guľaté (bal. 0,3 - 0,9 kg) | kg | 20 | x | x | x |
|  | Hrášok slaný v náleve (bal. 2,6 - 3,6 kg) | kg | 1000 | x | x | x |
|  | Hrášok slaný v náleve (bal. 0,4 - 0,9 kg) | kg | 1400 | x | x | x |
|  | Chren v náleve (bal. 0,1 - 0,9 kg) | kg | 100 | x | x | x |
|  | Kapia červená polená/rezy (bal. 0,5 - 0,9 kg) | kg | 700 | x | x | x |
|  | Kapusta červená steril. (bal. 0,9 - 3,6 kg) | kg | 100 | x | x | x |
|  | Kukurica lahôd.sladká steril. (bal. 0,4 - 0,7 kg) | kg | 200 | x | x | x |
|  | Kukurica lahôd.sladká steril. (bal. 1,6 - 3,6 kg) | kg | 800 | x | x | x |
|  | Lečo zeleninové (bal. 2,6 - 3,6 kg) | kg | 400 | x | x | x |
|  | Lečo zeleninové (bal. 0,6 - 0,9 kg) | kg | 600 | x | x | x |
|  | Olivy čierne bez kôstky (bal. 0,3 - 0,95 kg) | kg | 100 | x | x | x |
|  | Šampióny krájané steril. (bal. 1,6 - 3,6 kg) | kg | 400 | x | x | x |
|  | Šampióny krájané steril. (bal. 0,4 - 0,7 kg) | kg | 500 | x | x | x |
|  | Uhorky steril.9-12 cm (bal. 2,6 - 3,6 kg) | kg | 900 | x | x | x |
|  | Uhorky steril. (bal. 0,6 - 0,9 kg) | kg | 1200 | x | x | x |
|  | Zeler strúhaný steril. (bal. 2,6 - 3,6 kg) | kg | 300 | x | x | x |
|  | Kompót mandarínkový (bal. 0,4 - 0,9 kg) | kg | 600 | x | x | x |
|  | Mrkva sterilizovaná na kocky (bal. 0,9 - 3,5 kg) | kg | 50 | x | x | x |
|  | Fazuľa biela steril. (bal. 0,4 - 0,9 kg) | kg | 50 | x | x | x |
|  | Kompót brusnicový (bal. 0,2 - 0,9 kg) | kg | 600 | x | x | x |
|  | Šalát moravský (bal. 0,6 - 0,9 kg) | kg | 500 | x | x | x |
|  | Uhorky steril.DIA (bal. 0,6 - 0,9 kg) | kg | 100 | x | x | x |
|  | Kompót jablkový DIA (bal. 0,6 - 0,9 kg) | kg | 100 | x | x | x |
|  | Kompót slivkový DIA (bal. 0,6 - 0,9 kg) | kg | 200 | x | x | x |
|  | Bazalka sterili | kg | 80 | x | x | x |
|  | Rattatoule bal. 2,5 - 3,6 kg ) | kg | 100 | x | x | x |
|  | Jablka strúhane bal.(2,6 - 3,6 kg ) | kg | 300 | x | x | x |
|  | Cicer sterilizovaný bal. 2,5- 4 kg ) | kg | 250 | x | x | x |
|  | Pretlak paradajkový | kg | 1250 | x | x | x |
|  | Šosovica steriliz. 2-2,5 kg | kg | 50 | x | x | x |
|  | Kapusta kyslá steriliz. | kg | 1500 | x | x | x |
|  | Mango - pyré sterilizované | kg | 150 | x | x | x |
|  |  | **Cena za celý predmet zákazky v EUR bez DPH** | |  |  | x |
|  |  | **DPH 19 %** | |  |  | x |
|  |  | **Cena za celý predmet zákazky v EUR s DPH** | |  |  | x |

V .......................... , dňa: ......................

**Za predávajúceho:**

Meno: .................................................

Funkcia: ..................................................

Podpis: ......................................

*Vysvetlivky: x - doplní uchádza*

**Príloha č. 2 kúpnej zmluvy – Zoznam subdodávateľov**

*Identifikácia predávajúceho*

Obchodný názov: .....................................

Sídlo: .....................................

IČO: .....................................

Štatutárny zástupca: .....................................

Týmto vyhlasujeme, že na realizácii predmetu zákazky „Sterilizované ovocie a zelenina“

- sa nebudú podieľať žiadni subdodávatelia a celý predmet bude vykonaný vlastnými kapacitami.\*

- sa budú podieľať nasledovní subdodávatelia:\*

|  |  |  |  |  |  |  |  |
| --- | --- | --- | --- | --- | --- | --- | --- |
| Obchodný názov a sídlo subdodávateľa | Predmet subdodávky | Rozsah subdodávky (%) | Rozsah subdodávky (EUR, bez DPH) | IČO, DIČ, IČ DPH | Osoba oprávnená konať za subdodávateľa | | |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Predávajúci zároveň vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

*Upozornenie:*

*V prípade, ak podiel subdodávky u subdodávateľa za poskytnuté viaceré čiastkové alebo opakujúce sa plnenia zo zmluvy presiahne hodnotu úhrnne 250 000,00 EUR, bez DPH, takýto subdodávateľ je povinný byť zapísaný v Registri partnerov verejného sektora podľa zákona č. 315/2016 Z.z.*

Dátum: .....................................

Miesto podpisu: .....................................

Meno osoby, oprávnenej konať za predávajúceho: .....................................

Podpis: .....................................

*\* predávajúci vyberie jednu z možností*